
Eiropas Savienības kohēzijas politikas programmas 2021.–2027.gadam 3.1.prioritātes "Ilgtspējīga TEN-T infrastruktūra”  3.1.1.specifiskā atbalsta mērķa “Attīstīt ilgtspējīgu, pret klimatu izturīgu, inteliģentu, drošu un vairākveidu TEN-T infrastruktūru” 3.1.1.1.pasākuma “Dzelzceļa transporta attīstība un energoefektivitātes uzlabošana sabiedriskajos pasažieru pārvadājumos” un 3.1.1.3.pasākuma “Eiropas transporta tīklā esošās dzelzceļa infrastruktūras attīstība” īstenošanas noteikumi

	1.
	Noteikumu projekts
31. Pasākuma ietvaros ir atbalstāmas vides un informācijas pieejamības nodrošināšanas izmaksas atbilstoši būvprojekta risinājumam.
	Iebildums
Aicinām noteikumu projektā (t.sk. 31., 37., 39.punktā)  vārdu “pieejamība” aizstāt ar “piekļūstamība”, nodrošinot vienotu terminoloģiju. Vēršam uzmanību, ka, atbilstoši Latvijas Zinātņu akadēmijas Terminoloģijas komisijas lēmumam, angļu valodas termins “accessibility” latviski tiek tulkots kā “piekļūstamība” (šāds termins lietots arī Preču un pakalpojumu piekļūstamības likumā, apzīmējot piekļūstamības prasības videi, informācijai, infrastruktūrai, pakalpojumiem u.c., lai tie būtu ērti lietojami ikvienam, tai skaitā cilvēkiem ar dažāda veida funkcionēšanas ierobežojumiem, t.sk. redzes, dzirdes, kustību vai garīga rakstura traucējumiem). Pamatojums: LZA Terminoloģijas komisijas 2017.gada lēmums https://termini.gov.lv/kolekcijas/97/skirklis/454405
Tāpat vēršam uzmanību, ka pieejamība (angl. availability) nozīmē vides/objekta/pakalpojuma pieejamību vai esamību kopumā. Savukārt piekļūstamība (angl. accessibility) nozīmē, ka konkrētajai videi/objektam/pakalpojumam ir iespēja fiziski piekļūt, kā arī to var lietot, izmantojot vairākus sensoros (redze, dzirde, tauste) kanālus. Tādējādi pieejamība var izslēgt piekļūstamību, savukārt piekļūstamība ietver arī pieejamību.


 
Piedāvātā redakcija
-
	Dace Kampenusa (LM)

	2.
	Noteikumu projekts
36.3.1. vienlīdzība, iekļaušana, nediskriminācija un pamattiesību ievērošana;
	Iebildums
Lūdzam rast iespēju 36.3.1. apakšpunktā definēt konkrētus HP rādītājus, par kuriem finansējuma saņēmējam ir jāuzkrāj dati, atbilstoši 29.06.2023. ES fondu apakškomitejā saskaņotajai kritēriju vērtēšanas metodikai.
Piedāvātā redakcija
Ievēro horizontālos principus un uzkrāj datus par projekta ietekmi uz horizontālo principu rādītājiem (ja attiecināms):
"Vienlīdzība, iekļaušana, nediskriminācija un pamattiesību ievērošana" rādītāju “Objektu skaits, kuros ERAF/KF ieguldījumu rezultātā ir nodrošināta vides un informācijas pieejamība”
	Inese Vilcāne (LM)

	3.
	Anotācija (ex-ante)
1.3. Pašreizējā situācija, problēmas un risinājumi
	Iebildums
Ņemot vērā to, ko saskaņā ar Anotācijas 1.3.sadaļā minēto Projekta tvērums cita starpā paredz izbūvēt arī digitālos informācijas displejus, lūdzam Anotāciju papildināt ar informāciju, ka digitālie informācijas displeji atbildīs Preču un pakalpojumu piekļūstamības likumā ietvertajām prasībām – proti, ka informācija būs uztverama vairāk kā viena sensorā kanāla veidā, attiecīgi tā būs izmantojama personām ar dažāda veida funkcionēšanas ierobežojumiem.
 
Piedāvātā redakcija
Preču un pakalpojumu piekļūstamības likuma (stāsies spēkā 2025.gada 28.jūnijā) 3.panta otrās daļas 3.punkts nosaka, ka likumu cita starpā piemēro šādiem dzelzceļa pasažieru pārvadājumu pakalpojumu elementiem - tīmekļvietnēm, mobilajās ierīcēs izmantojamiem pakalpojumiem, elektroniskajām biļetēm, pārvadājumu pakalpojumu informācijas (tai skaitā reāllaika ceļošanas informācijas) sniegšanai un interaktīviem pašapkalpošanās termināļiem. Attiecīgi līdz ar jauno elektrovilcienu iegādi, digitālajiem informācijas displejiem (kas nodrošinās reisu regulārā intervāla grafiku) jāatbilst Preču un pakalpojumu piekļūstamības likumā noteiktajām prasībām. Tāpat, atbilstoši Grozījumiem Sabiedrisko pakalpojumu sniedzēju iepirkumu likumā un Publisko iepirkumu likumā, kas pieņemti Saeimā 2023.gada 16.martā, piekļūstamības prasības attiecībā uz Preču un pakalpojumu piekļūstamības likuma 3. pantā ietvertajām precēm un pakalpojumiem ir obligātas piekļūstamības prasības arī abu iepirkumu likumu izpratnē. Attiecīgi, pēc 2025.gada 28.jūnija publiskajā iepirkumā jāiepērk un pasažieriem jānodrošina piekļūstami pašapkalpošanās termināļi un digitālie ekrāni.
 
	Dace Kampenusa (LM)

	4.
	Anotācija (ex-ante)
8.1.9. uz personu ar invaliditāti vienlīdzīgām iespējām un tiesībām
	Iebildums
Lūdzam rast iespēju papildināt sadaļu ar informāciju par pasākuma ietekmes uz personu ar invaliditāti vienlīdzīgām iespējām un tiesībām aprakstu atbilstoši LM/TM vadlīnijām [1], iekļaujot specifiskās un vispārīgās darbības,  par kurām tika panākta vienošanās 26.06.2023. ES fondu apakškomitejas ietvaros (lūdzu skatīt kritēriju vērtēšanas metodiku).  

 [1] “Horizontālais princips “Vienlīdzība, iekļaušana, nediskriminācija un pamattiesību ievērošana” vadlīnijas īstenošanai un uzraudzībai (2021-2027),  pieejamas: https://www.lm.gov.lv/lv/vadlinijas-horizontala-principa-vienlidziba-ieklausana-nediskriminacija-un-pamattiesibu-ieverosana-istenosanai-un-uzraudzibai-2021-2027.
 
Piedāvātā redakcija
Projekta ietvaros tiks īstenotas vispārīgas un specifiskas darbības, kas veicina personu ar invaliditāti vienlīdzīgas iespējas un tiesības, piemēram: 
- tiks nodrošināts, ka informācija publiskajā telpā, t.sk., tīmeklī, ir piekļūstama cilvēkiem ar funkcionāliem traucējumiem, izmantojot vairākus sensoros (redze, dzirde, tauste) kanālus;
-projekta ietvaros tiks nodrošinātas vides piekļūstamības ekspertu konsultācijas (attiecīgi pievienojot dokumentus, piem., konsultāciju protokolus u.c.);
-projekta ietvaros objektā izvēlētais apgaismojuma risinājums veicinās vienmērīgu mobilitāti un pieejamību attiecībā uz visiem lietotājiem;
-projekta ietvaros tiek paredzētas specifiskas darbības, kas īpaši veicina vides piekļūstamību, piemēram, personai ar vecuma izraisītām veselības problēmām, kuru dēļ personai ir grūti pārvietoties pa kāpnēm, pārvietošanās ir iespējama, izvairoties no nepieciešamības izmantot kāpnes;
-projekta ietvaros izbūvētie dzelzceļa peroni veicinās vienmērīgu mobilitāti un pieejamību attiecībā uz visiem lietotājiem, jo īpaši veciem cilvēkiem, personām ar kustību traucējumiem un pasažieriem invalīdiem
	Inese Vilcāne (LM)

	5.
	Anotācija (ex-ante)
8.1.10. uz dzimumu līdztiesību
	Iebildums
Lūdzam rast iespēju papildināt sadaļu ar 3.1.1.3. pasākuma ietekmes uz dzimumu līdztiesību aprakstu atbilstoši LM/TM vadlīnijām “Horizontālais princips “Vienlīdzība, iekļaušana, nediskriminācija un pamattiesību ievērošana” vadlīnijas īstenošanai un uzraudzībai (2021-2027) [1], definējot  darbības, kas veicinās dzimumu līdztiesību un par kurām tika panākta vienošanās 26.06.2023. ES fondu apakškomitejas ietvaros (lūdzu skatīt kritēriju vērtēšanas metodiku).  

[1] pieejamas: https://www.lm.gov.lv/lv/vadlinijas-horizontala-principa-vienlidziba-ieklausana-nediskriminacija-un-pamattiesibu-ieverosana-istenosanai-un-uzraudzibai-2021-2027





 
Piedāvātā redakcija
Pasākuma ietvaros plānoti pasākumi, kas netieši veicinās dzimumu līdztiesību, piemēram: 
- īstenojot projekta komunikācijas aktivitātes, tiks izvēlēta valoda un vizuālie tēli, kas mazina diskrimināciju un stereotipu veidošanos par kādu no dzimumiem, personām ar invaliditāti, reliģisko pārliecību, vecumu, rasi un etnisko izcelsmi vai seksuālo orientāciju (skat. metodisko materiālu “Ieteikumi diskrimināciju un stereotipus mazinošai komunikācijai ar sabiedrību”, https://www.lm.gov.lv/lv/media/18838/download;
 - projektu vadībā un īstenošanā tiks virzīti pasākumi, kas sekmē darba un ģimenes dzīves līdzsvaru - paredzot elastīga un nepilna laika darba iespēju nodrošināšanu vecākiem ar bērniem un personām, kuras aprūpē tuviniekus.
	Inese Vilcāne (LM)

	6.
	Anotācija (ex-ante)
8.2. Cita informācija
	Iebildums
Lai nodrošinātu vienotu pieeju ES fondu pasākumu īstenošanas MK noteikumu anotācijas aizpildīšanai un, ievērojot vadlīnijās "Horizontālais princips “Vienlīdzība, iekļaušana, nediskriminācija un pamattiesību ievērošana”  (2021-2027)" (HP vadlīnijas) noteikto, lūdzam rast iespēju 8.2. sadaļā sniegt informāciju par:

1) pasākuma ietekmi uz horizontālo principu "Vienlīdzība, iekļaušana, nediskriminācija un pamattiesību ievērošana" (saskaņā ar HP vadlīnijām netieša ietekme);
2) MK noteikumos paredzētajiem horizontālā principa rādītājiem; 
3) projektu iesniegumu vērtēšanas kritērija veidu, kura ietvaros projekta iesniedzējam ir jāsniedz informācija par šī horizontālā principa ievērošanu, paredzot specifiskas darbības, kas veicina vienlīdzību, iekļaušanu, nediskrimināciju un pamattiesību ievērošanu.
4) citu informāciju, piemēram, informāciju par nosacījumu finansējuma saņēmējam veikt sociāli atbildīgus iepirkumus.
Piedāvātā redakcija
-
	Inese Vilcāne (LM)



